Title: EELNÕU
Author: Kristel Jupits
Last saved by: Haapsalu Linna Volikogu

REDAKTSIOON
27.02.2004 määrusega nr 29
31.01.2003 määrusega nr 3
28.03.2002 määrusega nr 33

KOLMANDA KOOSSEISU

M Ä Ä R U S

Haapsalu								21. detsember 2001 nr 28

Haapsalu linna munitsipaallasteaedades
õppetasu kehtestamine ning õppe- ja
toidukulu maksmise korra kinnitamine

Juhindudes  koolieelse lasteasutuse seaduse  paragrahvist 27 Haapsalu Linnavolikogu m ä ä r a b:

1.	Kehtestada alates 01. jaanuarist 2002. a munitsipaallasteaedades lastevanemate poolt makstavaks õppetasuks ühe lapse kohta kuus:
1.1.	13% Vabariigi Valitsuse poolt kehtestatud palga alammäärast, kui laps ja vanemad on kantud rahvastikuregistrisse Haapsalu elanikena;
1.2.	15% Vabariigi Valitsuse poolt kehtestatud palga alammäärast, kui laps on kantud rahvastikuregistrisse Haapsalu elanikuna, kuid vanemad mitte;
1.3.	20% Vabariigi Valitsuse poolt kehtestatud palga alammäärast, kui laps ei ole kantud rahvastikuregistrisse Haapsalu elanikuna.

2.	Kinnitada “Haapsalu linna munitsipaallasteaedades õppe- ja toidukulu maksmise kord” (lisatud).

3.	Tunnistada 01. jaanuarist 2002. a kehtetuks järgmised õigusaktid:
3.1.	Haapsalu Linnavolikogu  17.12.1999 otsus nr 18 “Haapsalu linna munitsipaallasteaedades lastevanemate osalustasu kehtestamise ning osalustasu ja toidukulu maksmise korra kinnitamine”;
3.2.	Haapsalu Linnavolikogu  22.12.2000 otsus nr 76 “Haapsalu Linnavolikogu 17.12.1999 otsusega nr 18 kinnitatud “Haapsalu linna munitsipaallasteaedades lastevanemate osalustasu ja toidukulu maksmise korra“ muutmine”.

4.	Avaldada määrus koos lisaga elektroonilises Riigi Teatajas.

5.	Määrus jõustub 01. jaanuaril 2002. a.

Andres Lipstok
Volikogu esimees

	Lisa
	Haapsalu Linnavolikogu
	21.12.2001 määrusele nr 28

HAAPSALU LINNA MUNITSIPAALLASTEAEDADES
ÕPPE- JA TOIDUKULU MAKSMISE KORD

1.	ÜLDSÄTTED

1.1.	Käesolev kord reguleerib Haapsalu munitsipaallasteaedades (edaspidi lasteaedades) õppeotstarbeks tehtavate kulude (edaspidi õppetasu) ja toidukulu katmist vanemate poolt.

1.2.	Käesoleva korra alusel tasumisele kuuluva õppetasu suuruse kehtestab Haapsalu Linnavolikogu arvestusega, et vanema poolt tasutava õppetasu suurus ei ületa 20% Vabariigi Valitsuse poolt kehtestatud palga alammäärast.

1.3.	Õppetasu kasutatakse lasteaia poolt õppevahendite (s.h. õppeotstarbelise inventari) soetamise kulude, majandamiskulude, kantseleikulude ning personali koolituskulude osaliseks või täielikuks katmiseks.

1.4.	Toidukulu päevamaksumuse suuruse otsustab lasteaia hoolekogu ning kinnitab lasteaia juhataja.

1.5.	Toidukulu suuruse otsustamisel arvestatakse asjaoluga, et see peab sisaldama toiduainete maksumuse täies ulatuses ning üks toiduports peab vastama kaalult ja kaloraazilt kehtivatele normidele.

1.6.	Laste toitlustamiseks tehtavad muud kulutused (köögipersonali töötasu, küttekulu, vee- ja kanalisatsioonikulu, elektrikulu, transpordikulud jne) kaetakse linna eelarvest.

2.	ÕPPETASU MAKSMINE

2.1.	Õppetasu maksmisel võetakse aluseks Haapsalu Linnavolikogu poolt kehtestatud õppetasu määrad.

2.2.	Arvestust laste ja vanemate Haapsalu elanikena Rahvastikuregistrisse kantuse kohta peab lasteaia juhataja koostöös Linnavalitsusega.

2.3.	Õppetasu maksab vanem lasteaia pangakontole jooksva kuu 15. kuupäevaks. Lapse puudumisel lasteaiast mistahes põhjusel õppetasu maksmisel ümberarvestusi ei tehta.

3.	LAPSE TOIDUKULU KATMINE

3.1.	Lapse toidukulu lasteaias katab vanem täies ulatuses.

3.2.	Lapse toidukulu maksumuse tasub vanem lasteaia pangakontole jooksva kuu 15. kuupäevaks.

3.3.	Toidukulu arvutatakse toidukulu päevamaksumuse korrutamisel lasteaia tööpäevade arvuga maksualuses kalendrikuus.

3.4.	Lasteaiast puudutud päevade toidukulu maksumuse võrra vähendatakse puudunud lapse järgmise kalendrikuu toidukulu maksumust, kusjuures esimene puudutud päev maksualusel kuul ei kuulu tasaarvestamisele järgmisel kuul.

4.	SOODUSTUSED

4.1.	Haapsalu Linnavalitsus võib vanema kirjalikul taotlusel ja lasteaia hoolekogu nõusolekul osaliselt või täielikult vabastada vanema õppetasu maksmisest.

4.2.	Ühest perest Haapsalu linna lasteaias käiva kolmanda ja iga järgmise lapse eest maksab vanem 50% õppetasust, kui laps on kantud Rahvastikuregistrisse Haapsalu elanikuna.

4.3.	Õppetasu ei pea maksma perioodi 01. juuni - 31. august eest, kui laps ei käi sel perioodil lasteaias ja vanem on lapse puudumisest ette teatanud maksualusele kuule eelneva kuu viimaseks tööpäevaks.

4.4.	Linna eelarvest eraldatakse igale lasteaiale toidukulu katmiseks summa, mis katab 15%  Haapsalu elanikena Rahvastikuregistrisse kantud selle lasteaia laste toidukulu.

4.5.	Lasteaia hoolekogul on õigus vanem osaliselt või täielikult vabastada toidukulu maksmisest, kasutades selleks punktis 4.4. nimetatud lasteaiale eraldatud vahendeid.

HAAPSALU LINNAVOLIKOGU
KOLMANDA  KOOSSEISU

M Ä Ä R U S
							
Haapsalu								28. märts 2002 nr 33

Haapsalu Linnavolikogu 21.12.2001 määruse nr 28
“Haapsalu linna munitsipaallasteaedades õppetasu
kehtestamine ning õppe- ja toidukulu maksmise korra
kinnitamine” osaline muutmine

Juhindudes  Eesti Vabariigi põhiseaduse paragrahvist 9 ja koolieelse lasteasutuse seaduse  paragrahvist 27 Haapsalu Linnavolikogu  m ä ä r a b:

2.	Muuta Haapsalu Linnavolikogu 21.12.2001. a määruse nr 28 “Haapsalu linna munitsipaallasteaedades õppetasu kehtestamine ning õppe- ja toidukulu maksmise korra kinnitamine” punkti 1 ja sõnastada see järgmiselt:
1.“Kehtestada alates 01. aprillist 2002. a munitsipaallasteaedades lastevanemate poolt makstavaks õppetasuks ühe lapse kohta kuus 20% Vabariigi Valitsuse poolt kehtestatud palga alammäärast.”

3.	Muuta Haapsalu Linnavolikogu 21.12.2001. a määruse nr 28 “Haapsalu linna munitsipaallasteaedades õppetasu kehtestamine ning õppe- ja toidukulu maksmise korra kinnitamine” punkti 1.1. ja sõnastada see järgmiselt:
1.1.“Õppetasu maksmisel kehtivad järgmised soodustused:”

4.	Täiendada Haapsalu Linnavolikogu 21.12.2001. a määruse nr 28 “Haapsalu linna munitsipaal-lasteaedades õppetasu kehtestamine ning õppe- ja toidukulu maksmise korra kinnitamine” punkti 1.1. punktiga 1.1.1. ja sõnastada see järgmiselt:
1.1.1.“kui laps ja vähemalt üks vanematest või hooldajatest on kantud Rahvastikuregistrisse Haapsalu elanikena, on õppetasu kuus ühe lapse kohta 13% Vabariigi Valitsuse poolt kehtestatud palga alammäärast;”

5.	Täiendada Haapsalu Linnavolikogu 21.12.2001. a määruse nr 28 “Haapsalu linna munitsipaal-lasteaedades õppetasu kehtestamine ning õppe- ja toidukulu maksmise korra kinnitamine” punkti 1.1. punktiga 1.1.2. ja sõnastada see järgmiselt:
1.1.2.“kui laps on kantud Rahvastikuregistrisse Haapsalu elanikuna, kuid vanemad või hooldajad mitte, on õppetasu kuus ühe lapse kohta 15% Vabariigi Valitsuse poolt kehtestatud palga alammäärast.”
6.	Täiendada Haapsalu Linnavolikogu 21.12.2001. a määruse nr 28 “Haapsalu linna munitsipaal-lasteaedades õppetasu kehtestamine ning õppe- ja toidukulu maksmise korra kinnitamine” punkti 1.1. punktiga 1.1.3. ja sõnastada see järgmiselt:
1.1.3.“kui laps võtab osa vaid õppetundidest, on õppetasu kuus ühe lapse kohta 50% vastavalt punktidega 1, 1.1.1. ja 1.1.2. määratud õppetasu suurustest.”

7.	Muuta Haapsalu Linnavolikogu 21.12.2001. a määruse nr 28 “Haapsalu linna munitsipaallasteaedades õppetasu kehtestamine ning õppe- ja toidukulu maksmise korra kinnitamine” punkti 1.2. ja sõnastada see järgmiselt:
1.2.“Lubada lasteaial kasutada laekunud õppetasust kuni 20% pedagoogide töötasudeks.”

8.	Tunnistada kehtetuks Haapsalu Linnavolikogu 21.12.2001. a määruse nr 28 “Haapsalu linna munitsipaallasteaedades õppetasu kehtestamine ning õppe- ja toidukulu maksmise korra kinnitamine” punkt 1.3.

9.	Avaldada määrus elektroonilises Riigi Teatajas.

10.	Määrus jõustub 01. aprillil 2002. a.

Andres Lipstok
Volikogu esimees

NELJANDA  KOOSSEISU

M Ä Ä R U S
							
Haapsalu								31. jaanuar 2003 nr 3

Haapsalu Linnavolikogu 21.12.2001 määruse nr 28
“Haapsalu linna munitsipaallasteaedades õppetasu
kehtestamine ning õppe- ja toidukulu maksmise korra
kinnitamine” osaline muutmine

Seoses Vabariigi Valitsuse poolt kehtestatud palga alammäära tõusuga ja juhindudes Eesti Vabariigi põhiseaduse § 9, kohaliku omavalitsuse korralduse seaduse § 22 lg 3, § 23 ja koolieelse lasteasutuse seaduse § 27 ning Haapsalu põhimääruse § 82 Haapsalu Linnavolikogu m ä ä r a b:

11.	Muuta Haapsalu Linnavolikogu 21.12.2001 määruse nr 28 “Haapsalu linna munitsipaallasteaedades õppetasu kehtestamine ning õppe- ja toidukulu maksmise korra kinnitamine” punkti 1.1.1 asendades sõnad “13% Vabariigi Valitsuse poolt kehtestatud palga alammäärast” sõnadega “11% Vabariigi Valitsuse poolt kehtestatud palga alammäärast, kuid mitte vähem, kui 240 krooni”.

12.	Muuta Haapsalu Linnavolikogu 21.12.2001 määruse nr 28 “Haapsalu linna munitsipaallasteaedades õppetasu kehtestamine ning õppe- ja toidukulu maksmise korra kinnitamine” punktiga 2 kinnitatud “Haapsalu linna munitsipaallasteaedades õppe- ja toidukulu maksmise korra” punkti 4.4. asendades sõnad “15%” sõnadega “20%”.

13.	Määrus avalikustada väljapanekuga volikogu kantseleis.

14.	Määrus jõustub kolmandal päeval peale avalikustamist.

15.	Saata määrus Riigikantseleile avaldamiseks.

Andres Ammas					
Volikogu esimees

HAAPSALU LINNAVOLIKOGU
NELJANDA KOOSSEISU

MÄÄRUS

Haapsalu,			27. veebruar 2004 nr 29

Haapsalu Linnavolikogu 21.12.2001
määruse nr 28 “Haapsalu linna
munitsipaallasteaedades õppetasu
kehtestamine ning õppe- ja toidukulu
maksmise korra kinnitamine” muutmine

Seoses Vabariigi Valitsuse poolt kehtestatud uue palga alammääraga ja juhindudes põhiseaduse § 9, kohaliku omavalitsuse korralduse seaduse § 22 lõike 1 punktist 37, § 23, koolieelse lasteasutuse seaduse § 27, Haapsalu põhimääruse § 12 lõike 1 punktist 43, § 62 ning haldusmenetluse seadusest, Haapsalu Linnavolikogu määrab:

1.	Muuta alates 01.01.2004 Haapsalu Linnavolikogu 21.12.2001 määruse nr 28 “Haapsalu linna munitsipaallasteaedades õppetasu kehtestamine ning õppe- ja toidukulu maksmise korra kinnitamine” punkti 1.1.1 asendades seal sõnad “11% Vabariigi Valitsuse poolt kehtestatud palga alammäärast” sõnadega “9,67% Vabariigi Valitsuse poolt kehtestatud palga alammäärast ümardatuna täiskroonideks”.

2.	Määrus avalikustada väljapanekuga Haapsalu Linnavolikogu Kantseleis.

3.	Määrus jõustub kolmandal päeval peale avalikustamist.

4.	Saata määrus õiguskantslerile ja Haapsalu Linnavalitsusele.

5.	Määruse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul määruse jõustumisest.

Andres Ammas
Volikogu esimees